తెలుగులో తిరుగులేని నటుడుగా దూసుకుపోతున్న నటుడెవరైనా ఉన్నారంటే అది తప్పకుండా పోసాని కృష్ణమురళీనే. కమెడియన్గా, క్యారెక్టర్ ఆర్టిస్ట్గా, విలన్ తరహా పాత్రలు చేస్తూ క్షణం ఖాళీ లేని జీవితాన్ని గడుపుతున్నారాయన. అయితే ఇటీవల ఓ ఇంటర్వ్యూలో పోసానికి ఆసక్తికరమైన ప్రశ్న ఎదురైంది. పోసాని కృష్ణమురళీ బాగా కాస్ట్లీ పర్సన్. ఇంటి నుంచి కాలు బయటపెట్టాలంటే రోజుకి లక్ష రూపాయలు తీసుకుంటాడనే వార్తలు వినిపిస్తున్నాయి. దీనిపై మీరేమంటారు? అనే ప్రశ్నకు ఆయన అదిరిపోయే సమాధానం ఇచ్చారు.‘‘పోసాని కృష్ణమురళి ఇవాళ రిచ్, కాస్ట్లీ అని అంటున్నవారందరినీ ఒక్కటే అడుగుతున్నా. పోసాని సినిమాలు తీసి చేతులు కాల్చుకున్నప్పుడు వాళ్లంతా ఏమయ్యారు? ఉన్న ఆస్తులన్నీ అమ్ముకుని అప్పులపాలైనప్పుడు ఎవడు మాట్లాడలేదే. అప్పడు నన్ను చూసి నవ్వుకున్న వారే.. ఇప్పుడు పోసాని అంత సంపాదిస్తున్నాడు, ఇంత సంపాదిస్తున్నాడు అంటున్నారు. అమ్ముకున్న ఆస్తులని తిరిగి సంపాదించాను. అప్పులు తీర్చేశాను. ఇప్పుడు అవకాశాలు లేకపోయినా బ్రతికి ఉన్నంతకాలం తినడానికి సరిపడా సంపాదించాను. ఏడిచే వాళ్లని ఏడవనివ్వండి. నేనెవర్ని దోచుకోలేదు. కష్టపడే సంపాదించుకున్నాను. ఈ విషయంలో తెలుగు చిత్ర పరిశ్రమకి, దర్శకనిర్మాతలకు, హీరోలకు రుణపడి ఉంటాను’’.. అంటూ పోసాని ఈ ప్రశ్నకు సమాధానంగా తెలిపారు.
telugulo tiruguleni natudugaa doosukupotunna natudevaraina unnarante adhi tappakunda posani krushnamuraleene. kamedianga, carrector artistga, vilan taraha paatralu chestu kshanam khaalii laeni jeevitaanni gaduputunnarayana. ayithe iteevala oo interviewlo posaniki aasaktikaramaina prasna eduraindi. posani krishnamurali baga castley parson. inti nunchi kaalu bayatapettalante rojuki laksha roopaayalu teesukuntaadane vaartalu vinipistunnaayi. deenipai meeremantaaru? ane prasnaku aayana adiripoye samadhanam icharu.‘‘posani krishnamurali ivaala rich, castley ani antunnavaarandarinii okkate adugutunna. posani cinimaalu teesi chetulu kaalchukunnappudu vaallantaa emayyaru? unna aastulannee ammukuni appulapalainappudu evadu matladalede. appadu nannu chusi navvukunna vaare.. ippudu posani anta sampaadistunnaadu, inta sampaadistunnaadu antunnaru. ammukunna aastulani tirigi sampaadinchaanu. appulu teerchesaanu. ippudu avakaasaalu lekapoyina bratiki unnantakaalam tinadaaniki saripada sampaadinchaanu. ediche vaallani edavanivvandi. nenevarni dochukoledu. kashtapade sampaadinchukunnaanu. ee vishayamlo telugu chitra parisramaki, darsakanirmaatalaku, heerolaku runapadi untaanu’’.. antuu posani ee prasnaku samaadhaanamgaa telipaaru.